Lisa De Leeuw

Liza Di Lieu (, tikrasis vardas – Lisa Trego; g. 1958 m. liepos 3 d. Moline, JAV) – buvusi pornografinių filmų aktorė, 1978–1987 m. vaidinusi daugiau kaip 100 juostų ir įtraukta į AVN bei XRCO Šlovės galerijas.

 Biografija 
Liza gimė Moline, Ilinojaus valstijoje, fermerių šeimoje. Jau vaikystėje ji kentėjo dėl antsvorio bei pašaipų dėl raudonų plaukų, paveldėtų iš motinos. Vėliau paauglystėje Lizai numetus apie 40 svarų, ji ėmė labiau traukti vyrus, ypač krūtinė, ir ji ėmė norėti, kad ši nebūtų tokia didelė. Prieš 16 gimtadienį ji prarado nekaltybę, o po metų pirmą kartą permiegojo ir su moterimi.

Baigusi mokyklą Liza įsidarbino naudotas mašinas parduodančioje kompanijoje, o jos tuometis draugas – vietiniame kino teatre, demonstruojančiame filmus suaugusiems. Netrukus jie nusprendė persikelti į Los Andželą, kur matė daugiau užsidirbti pinigų. 1978 m. rugpjūtį Liza ėmė dirbti modeliu vyrų žurnalams. „- Nežinojau, kad reikės pozuoti apsinuoginus, bet mano krūtinė buvo tokia didelė, kad jiems nerūpėjo, kad turiu šiek tiek antsvorio. Dirbau kiekvieną mėnesio dieną; jie padarė tiek foto sesijų žurnalams, jog atrodė, kad mano atvaizdai yra visur. Kažkas pasakė, kad galėčiau uždirbti gerus pinigus pornografijoje ir aš nutariau pamėginti.“

Tais pačiais metais ji nusifilmavo trumpame filme „Making of a Star.“ Pirmasis pilno metražo filmas, kuriame vaidino Liza, vadinosi „800 Fantasy Lane“ ir pasirodė sekančiais metais. Režisierė Svetlana Marsh, kuriai tai irgi buvo debiutas, paliko tirono įspūdį, kuris nepasikeitė ir trečiajame Lizos filme „Ultra Fresh“, kurį vėl ji režisavo. Jau prieš debiutinį vaidmenį ši nusprendė, kad Liza pernelyg apkūni ir privertė ją laikytis dietos.

Nepaisant to, svorio problema kankino ją visą laiką: būdama 165 cm ūgio ji svėrė ne mažiau kaip 60 kg. Nors filmuose ji paprastai atlikdavo ne pagrindinius vaidmenis ir nebuvo laikoma žvaigžde kaip Seka, Anetė Heven ar Veronika Hart, vis dėl to buvo žinoma ir mėgstama aktorė, o labiausiai ją garsino filmų serija „Swedish Erotica.“ Liza niekada nebuvo padariusi pertraukos savo karjeroje: „- Tikrai nežinau kodėl tai tęsiau. Manau, tai dėl to, kad atlygis buvo geras ir man patiko pati vaidyba.“

Ji buvo viena pirmųjų, pasirašiusi sutartį su kompanija „Vivid Video.“

1979 m., filmuojant „Pro-Ball Cheerleader“, Liza susirgo plaučiu uždegimu, nes daugiau kaip 3 valandas turėjo kęsti filmavimą lietuje.

Jos vaikinui Dougui, su kuriuo ji atvyko į Los Andželą patiko stebėti Lizos filmus ir jis pats mėgino aktoriaus karjerą, tačiau šeima nežinojo apie tikrąją jos veiklą.

1981 m. Liza pelnė pirmą apdovanojimą, bet neteikė tam didelės reikšmės, nes nebuvo pakviesta į ceremoniją ir apie nominaciją sužinojo faktui įvykus.

1982 m. ji vaidino „B“ kategorijos filme „It’s Called Murder, Baby“, kuris vėliau buvo sumontuotas kaip pornografinis ir pavadintas „Dixie Ray, Hollywood Star“.

Tuo laiku Liza ir Dougas susituokė, tačiau 1984 m. santuoka iširo. Vėliau ji dar kartą ištekėjo, tačiau apie jos vyrą žinoma tik tiek, kad jis muzikantas.

Devinto dešimtmečio viduryje, ypač po skyrybų, Liza priaugo daug svorio ir režisieriai ėmė ją kviesti tik epizodiniams, daugiausia be sekso vaidmenims.
Pamažu ji grįžo į pornografiją ir kartu su Džinder Lyn prodiusavo keletą filmų. Tuo laikotarpiu vyko pornografinių filmų perėjimas nuo kino prie video formato, drastiškai sumažėjo biudžetai, dingo scenarijai, o atsiradusios naujos aktorės ėmė stumti iš rinkos vyresniąsias. Vykstant šiai pornografijos transformacijai, Liza pamažu pasitraukė iš viešumos.

 Gandai apie mirtį 
2003 m. pasirodė informacija, kad Liza, būdama 35, 1993 m. lapkričio 11 d. mirė nuo AIDS.nm0209615/ Lisa De Leeuw Biography  at IMDb.com
Buvo manančių, kad ji užsikrėtė nuo aktoriaus John Holmes, kuris nuo šios ligos mirė 1988 m., tačiau tai mažai tikėtina, nes jiedu kartu filmavosi 1981 m., o asmeniniame gyvenime nepalaikė jokių santykių. Labiau tikėtina, kad šia liga Liza galėjo užsikrėsti per švirkštus, nes karjeros pabaigoje jau buvo žinoma apie jos priklausomybę nuo narkotikų.

Vis dėlto buvęs režisierius David Jennings bei dar keletas šaltinių tvirtina, kad šis gandas apie Lizos mirtį buvo paskelbtas sąmoningai jos aplinkos žmonių, kad padėtų aktorei išvengti viešumo ir ji nebūtų atpažįstama realiame gyvenime. Spėjama, kad ji kartu su šeima gyvena Aševilyje, Šiaurės Karolinoje.

 Apdovanojimai 
MetaiApdovanojimasApdovanojimų kategorijaFilmas arba serialas1981CAFA apdovanojimasBest Supporting Actress„Amanda by Night“ 1982 „Blonde Heat“ 1985AFAA apdovanojimas „Dixie Ray, Hollywood Star“AVN apdovanojimas „Dixie Ray, Hollywood Star“ 1986 „Raw Talent“

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:Pornografijos aktoriai